الحمد لله والصلاة والسلام على رسول الله وبعد آآ كتير من الناس بيشتكي نفس الشكوى كل ما تقابل حد في الشارع يقول لك ايه الحر ده؟ الصيام احنا مش طايقين الصيام آآ الموضوع صعب جدا
جو رهيب جدا. والشكوى دي كل ما تقابل حد. اول ما يقابلك يقول لك ايه الحر ده؟ الصيام صعب ونفس الايه؟ الاسطوانة ديت. انا عندي مشكلة في ديت الشكوى دي تدل عندي على حاجة معينة. تدل ان اللي بيتكلم مش محتسب الاجر
لان هو لو محتسب الاجر مش هيشتكي مش هيشتكي. الصيام لوحده من غير حر الله تعالى قال الا الصوم فانه لي. وانا ادري فكيف اذا كان الصوم في الحر؟ لا شك ان الاجر كبير جدا. لكن احنا مشكلتنا بنصوم عادة. يعني مش متخيلين قد ايه ربنا بيدينا اجر على الصيام في الحر دوت
انا عايز ادي لك مسال صغير. جابوا واحد وقالوا له احنا هنوقفك في الشمس في عز الضهر والشمس حر جدا. قالوا له كل دقيقة كل دقيقة هندي لك الف جنيه. هندي لك الف جنيه
بعد شوية جم قالوا له اه اخبارك ايه يا عم الحاج؟ تعبان؟ اه متخيلين هيقول لهم ايه؟ يعني هل ممكن يقول لهم ان هو تعبان او قرفان؟ طبعا هيقول لهم لا انا مش تعبان خالص
حتى لو تعبان. ده انا مبسوط جدا. ده ده الجو جميل خالص. لان هو كل دقيقة بيستني الالف جنيه. ممكن يقعد ساعات واقف في الشمس مش بيشرب ولا بياكل لان هو مستني كل دقيقة يدوا له الالف جنيه. ومهما قالوا له انت تعبان هيقول لا والله ده انا مبسوط جدا. وهو فعلا مبسوط
لان حلاوة الالف جنيه اللي بياخدها كل دقيقة دي بتنسيه تماما الحر اللي هو حاسس به. فما بالك بما اعطى الله لعباده الصائمين الصالحين ابو موسى الاشعري كان في سفينة وسمع منادي ينادي بهزا النداء قال ان الله قضى على نفسه قضاء ان من عطش نفسه لله في يوم صائف
وقاه الله يوم العطش. وابو الدرداء كان يقول صم يوما شديد الحر ليوم النشور عشان تنجو في يوم النشور انا عايز اقول اللي بيشتكي دوت انت لو محتسب فعلا وحاسس بقيمة الاجر اللي انت بتاخده مش هسمع منك بقى كل شوية الايه الشكوى ديت. وخد بالك لان الحديس اللي احنا
متعلق على شرط ايه هو الحديس؟ من صام رمضان ايمانا مم واحتسابا غفر له ما تقدم من ذنبه. فالشكوى دي محسساني انك انت كده مش محتسب فراجع نفسك وهدي نفسك واحتسب الاجر. وان شاء الله ربنا يعوضك خير. واستمتع وتلزز بالاجر اللي ربنا اعده للصائمين في الحر. يلا شدوا حيلكم. اقول قولي هزا
استغفر الله لي ولكم